Leadership GroupAbout Project DeliveryBookshelfLinksPD MembersWebinar Resources
By Joel H. McKellar
posted Thu, Aug 19, 2010 09:52 AM
Joel H. McKellar Laat sy Liefde jou Lei: Sy reёnboog van beloftes - www.bybelkennis.co.za
by Mitch Kalp · Published 29/02/2012 · Updated 28/09/2014
Laat sy Liefde jou Lei: Sy reёnboog van beloftes – Milanie Vosloo
Wanneer Ek die wolke in die lug laat saampak en die reёnboog verskyn, sal dit My herinner aan my verbond met julle en alle lewende wesens dat daar nooit weer ‘n vloed sal wees wat alle lewe vernietig nie.” Genesis 9:14-15
Reёnboё het ‘n manier om my tot stiltstand te roep. Want afgesien van die magiese beeld van hierdie sewe-kleur skeppingswonder, onthou ek weer dat God die reёnboog geskep het om ons aan sy onwankelbare beloftes van trou te herinner.
Die geskiedenis het bewys dat ons Here nog elke belofte van Hom lewensgetrou nagekom het … selfs toe dit beteken het dat sy Seun moes sterf! God is doodernstig oor sy groot lewens- en verlossingsbeloftes, maar ons Here is soortgelyk getrou aan die klein dingetjies van ons lewens. Hy is letterlik tot in die kleinste detail toegewyd betrokke by elke faset van jou lewe. Wanneer jy dus om leiding, krag en wysheid bid, hoor Hy dit nie net nie, Hy belowe ook dat Hy Homself daartoe verbind om elke tree van jou pad sáám met jou te loop.
Hoop, sê Tissa Balasuriya, is die onwankelbare sekerheid dat God se beloftes sal realiseer – gegrond nie op ‘n ydele wens nie, maar op die werklikheid van die lewe, sterwe en opstanding van Jesus Christus.
Onthou vandag en elke keer as jy sy reёnboog-van-genade sien dat God sy kinders meer as sewentig maal sewe vergewe, hulle tot in die duisendste geslag seёn en ‘n ewigheid liefhet.
Dankie Meester, dat U tot die kleinste besonderhede lewensgetrou aan my is.